Diari Oficial de la Generalitat Valenciana


Sumari del DOGV 8045, del 22-05-2017 (2017/3342)

RESOLUCIÓ de 24 de març de 2017, de la Subdirecció General de Relacions Laborals, per la qual es disposa el depòsit i publicitat dels estatuts de l'organització sindical denominada Sindicat Professional de Caps de Policia Local de la Comunitat Valenciana (SIPROJEFES).
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3342


Data del document
:   24-03-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 24 de març de 2017, de la Subdirecció General de Relacions Laborals, per la qual es disposa el depòsit i publicitat dels estatuts de l'organització sindical denominada Sindicat Professional de Caps de Policia Local de la Comunitat Valenciana (SIPROJEFES). [2017/3342]  
Ha sigut admés el depòsit dels estatuts de l'organització sindical denominada Sindicat Professional de Caps de Policia Local de la Comunitat Valenciana (SIPROJEFES), després de la comprovació que reuneixen els requisits previstos en la Llei orgànica 11/1985, de 2 d'agost, de llibertat sindical (BOE 08.08.1985), el Reial decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015) i l'Ordre 1/2016, de 19 de maig, per la qual es crea i regula el depòsit d'estatuts de les organitzacions sindicals i empresarials de la Comunitat Valenciana (DOGV 26.05.2016).  
  
La sol·licitud va ser formulada per Francisco Martín Uclés, per mitjà d'un escrit amb entrada del dia 15 de febrer de 2017. A l'observar-se defectes en la documentació presentada, es va requerir la seua esmena, la qual s'ha portat a efecte el dia 24 de març de 2016.  
Es recorda el que disposa l'article 3.f del Reial decret 416/2015, sobre la comunicació del número d'identificació fiscal de l'entitat, una vegada obtingut.  
D'acord amb l'article 14 del Reial decret 416/2015, l'entitat adquirirà personalitat jurídica i plena capacitat d'obrar transcorreguts 20 dies hàbils des del depòsit dels seus estatuts o des que s'aporte la documentació que acredite l'esmena dels defectes assenyalats en el requeriment de l'oficina.  
L'acta de constitució està subscrita per: Francisco Martín Uclés, Erich Vanacloig Gil, Fernando Robles Calatayud, José del Río López, Jesús Bailén Liern, José Javier Collado Pérez i Ginés Ortega Ruiz.  
S'indica que en els estatuts consta com a domicili el de l'avinguda del Cid, 2, 7a, despatx B-B, de València 46357, sent el seu àmbit territorial el conjunt de la Comunitat Valenciana i el funcional tots els caps de policia local de qualsevol de les categories i tots els comandaments pertanyents a l'escala tècnica i superior de les plantilles de policies locals de la Comunitat Valenciana, siga quin siga el tipus de relació que com a empleat públic mantinga amb l'Administració local.  
  
Es disposa la publicitat d'aquesta resolució per mitjà de la seua publicació en el Diari Oficial de la Generalitat Valenciana.  
Qualsevol persona interessada podrà examinar el document depositat i obtindre còpia d'aquest en aquest centre directiu, siti a l'avinguda de Navarro Reverter, núm. 2, 1a planta, de València, i es podrà impugnar davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Subdirecció General de Relacions Laborals ve determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 4.4 de l'Ordre 1/2016.  
  
València, 24 de març de 2017.- El subdirector general de Relacions Laborals: Juan Ignacio Soler Tormo.